Ucraina a semnat o primă ciornă a acordului cu SUA privind exploatarea resurselor sale miniere. Trump: ”Presupun că vor respecta înțelegerea”
Autoritățile de la Kiev au semnat un Memorandumului de Intenție, care este o primă ciornă a acordului cu SUA privind exploatarea resurselor miniere din țara devastată de război. Ministra Economiei, Yulia Svyrydenko, a declarat joi, 17 aprilie, că actul semnat bilateral deschide calea pentru un acord privind un parteneriat economic. Președintele SUA, Donald Trump, a confirmat și el apropierea de un acord final.